Moderátorka z Markízy už viac nie je sama: TOTO je nový muž jej života!
Adriana Špronglová rozšírila rady markizáckych moderátorov pred štyrmi rokmi. V rannej relácii Teleráno informovala divákov o aktuálnej situácii na cestách. Momentálne plavovláska pôsobí v Rádiu Jemné, kde ju môžeme počuť rovno v dvoch reláciách.
Nedarí sa jej však len v práci, ale klape jej to aj v súkromnom živote - najnovšie je totiž zamilovaná až po uši. Svojho milého predstavila svetu prostredníctvom sociálnej siete Instagram. "Keď to príde ako nič a cítiš úplne všetko," napísala k fotke s novým frajerom Ondrejom moderátorka.
Tú sme v tejto súvislosti aj oslovili, no doposiaľ nám na naše správy neodpovedala. Zaľúbencom prajeme všetko dobré!